**Események, liturgikus programok**

**Eseménynaptár**

09.08. csütörtök **Kisboldogasszony – Templomunk szentelési ünnepe**

09.11. vasárnap Veni Sancte

09.12. hétfő - hittanórák kezdete

09.17. szombat Mindszenty Gyalogos Zarándoklat a Városmajorból Máriaremetére

**A hét ünnepei**

**Hétfő:** Keresztelő Szent János vértanúsága

**Szombat**: Nagy Szent Gergely pápa

**Szentmisék, liturgikus templomi események**

**Vasárnap:** 8.45 + Rozméri

10.00 + József

18.30 + Mária

**Hétfő:** 7.00 +Róza, élő Rita

**Kedd**: 18.30 + Anna és szülei

**Szerda:**  7.00 élő Szilvia

**Csütörtök:** 18.30 + Béla

**Péntek**: 18.30 Szent Antal tiszteletére

**Szombat:**  16.00 Pallos Zsuzsa és András aranymenyegzője

18.30 + Ilona, Ernő

**Keresztelő**: 09.03. Lakner Zsombor

**Hirdetések**

Bérmálásra való felkészülést szervezünk ősztől. A jelentkezés módjáról a honlapon és a levelező listán olvashatunk. Fontos, hogy a jelentkezőknek egy kérdőívet kell kitöltenie és szeptember 15-ig visszaküldenie.

Minden **csütörtökön, a szentmise után** fél órás **szentségimádást** tartunk.

#### Az iskolakezdés elé

Ezekben a napokban egyesek örömteli izgalommal, mások szomorúsággal a szívükben készülnek a kezdődő iskolaévre.

Nem mindegy, hogy milyen hangulattal vágunk neki az új munkaévnek. Ha már az elején nincs lelkesedés, várakozás, akkor milyen lehet az év munkája?

Valamelyik évben az egyik rádió a kezdés napján már a sajnálkozó hangot ütötte meg: szegény gyerekek… milyen rossz nekik…

Mi szeretnénk gyermekeinket, unokáinkat, a körülöttünk élőket lelkesíteni: sok új élményben lesz részed! Sok újdonságot tanulhatsz meg! Barátságok erősödhetnek meg körülötted…

Milyen jó lenne, ha ilyen lelkesítéssel tudnánk a hittanra is hívni a gyermekeket! Milyen jó lenne, ha bennünk is növekedne a lelkesedés!

Szeretném egyre jobban megismeri Istent, szeretnék egyre jobban tagjává válni az Ő Egyházának!

Az elmúlt héten, a​ templombővítés előkészítéseként, szakember​rel​vizsgáltattuk​ meg a templomkert fáit. Ennek eredményeként 9 olyan fa van, amelyet egészségügyi okok miatt ki kell vágni.  
Keresünk olyan​ személyeket​, akik ezeket a fákat szívesen felhasználnák​ és​meg tudják szervezni a kivágást és elszállítást.

Gondolatok a mai naphoz

A helyemen lenni

A szentírásban rendre előkerül a lakoma képe. Akár az örök élet példájaként, akár egy tényleges földi vendéglátásként.

Számos ünnepi eseményhez kapcsolódik a közös étkezés. Ünnepi pillanatok, időt szánunk egymásra. Megbecsülés, elismerés áll mögötte.

Asztalhoz ülni valakivel, aki fontos számomra. Megtisztelő, örömteli.

Milyen fontos az ülésrend! Ki, ki mellett ül, közel vagy távol az asztalfőtől. Mindennek vannak szabályai, amelyek elrendezik a dolgokat.

A meghívásomban fontos az önzetlenség. Meg akarom tisztelni a másikat, valódi szeretetből hívom meg, nem számításból.

Milyen jó tudni, hogy készül számomra egy hely, ott a végső teljes lakomán, amelyet Jézus készít számomra!

Ahhoz, hogy kiegyensúlyozottan élhessem életemet, tapasztalnom kell, hogy a helyemen vagyok. Ami persze nem a probléma mentességet jelent.

Egy másik vonulata a mai evangéliumnak a szegények szolgálata. Lukács egyik fő témája. Hogyan tudok segíteni a rászorulókon? Bár itt a kép inkább az önzetlenségre szeretné felhívni a figyelmet, és nem a konkrét segítségnyújtásról szól, mégis érdemes arra figyelni, hogy látókörömbe ne csupán a számomra fontos személyek kerüljenek.

Kezdődik az új munkaév. A nyár örömeivel feltöltődve induljunk új lendülettel neki ennek az időszaknak!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 22. vasárnap 2022. augusztus 28.



Könyörülj rajtam, Uram, látod, egész nap hozzád kiáltok, mert te, Uram, jóságos vagy és szelíd, és nagy irgalmú azokhoz, akik szólítanak. (Zsolt 73)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Sir 3, 19-21.30-31 A bölcs szív nyitva áll a bölcsek szavának, s a figyelmes fül bölcsességre vágyik.

Szentlecke: Zsid 12, 18-19.22-24a

Ti Sion hegyéhez járultatok, az élő Isten városához.

Evangélium: Lk 14, 1.7-14

Aki megalázza magát, azt felmagasztalják.